text: Rasmus trænede med sine idoler 
  20 juli 2017 kl. 18.40
  Sønderjyske børn med store fodbolddrømme var i dag taget til Haderslev for at træne med to Superligaspillere fra SønderjyskE. 
  Små drenge med store drømme mødte i dag fodboldspillerne Rasmus Vinderslev og Teit Jacobsen fra SønderjyskE til en god gang fodboldtræning. Rasmus Nicolai Johansen var en af dem, der var mødt op. Selvom han kun skal starte i 6. klasse efter sommerferien, så har han en klar drøm for fremtiden.
  Rasmus Nicolai Johansen. : "Årh, det er fedt. Jeg kan slet ikke sætte ord på det, for det er så sjovt og fedt."
  
  - Jeg vil gerne være professionel fodboldspiller. Først drømmer jeg om at komme til en lille klub som SønderjyskE. Så vil jeg udvikle mig, og så må vi se, hvad skæbnen bringer, siger Rasmus Nicolai Johansen til TV SYD.
  Torsdag fandt han ud af, at det kræver hårdt arbejde, hvis man vil spille i en klub, der har vundet sølv i Superligaen. Den hårde træning med Superligaspillerne skræmte bestemt ikke Rasmus.
  - Årh, det er fedt. Jeg kan slet ikke sætte ord på det, for det er så sjovt og fedt, siger Rasmus Nicolai Johansen.
  Hver torsdag frem til uge 42 kan børn komme og træne med spillerne fra SønderjyskE. For Rasmus Nicolai Johansen var dagen en succes.
  - De har en god viden, og jeg vil gerne være ligesom dem engang, siger Rasmus Nicolai Johansen
  